წიგნის ჭიის აღზევება
წიგნის ჭიის აღზევება (იაპონ. 本好きの下剋上 ～司書になるためには手段を選んでいられません～, „წიგნის ჭიის აღზევება: ყველაფერს ვიზამ, რათა ბიბლიოთეკარი გავხდე“?) — იაპონელი ავტორის, მია კაძუკის მიერ დაწერილი მრავალტომიანი რომანი, რომელიც ფენტეზის ჟანრს მიეკუთვნება. ილუსტრაციები შესრულებულია იუ შინას მიერ. ასევე არსებობს წიგნებზე დაფუძნებული მანგა და ანიმაციური სტუდია Ajia-do Animation Works-ის მიერ შექმნილი 3-სეზონიანი ანიმე ტელესერიალი. 2023 წლის 6 დეკემბერს წიგნების გამომცემლობამ განაცხადა, რომ ანიმეს მე-4 სეზონს Wit Studio შექმნის. ნაწარმოების თავდაპირველი მანუსკრიპტი 2013 წლის სექტემბრიდან 2017 წლის მარტამდე უფასოდ ხელმისაწვდომ ვებგვერდზე Shōsetsuka ni Narō-ზე იდებოდა. 2015 წელს გამომცემლობამ TO Books-მა ნაწარმოების ილუსტრირებულ წიგნებად გამოცემის უფლება მოიპოვა.